Diari Oficial de la Generalitat Valenciana


Sumari del DOGV 6989, del 22-03-2013 (2013/2817)

RESOLUCIÓ de 13 de març de 2013, de la Subsecretaria, per la qual es convoca la constitució de la borsa de treball específica per a substitucions temporals, en llocs de treball d'auxiliar de clínica, a la província de Castelló.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6989

Data del DOGV
:   22-03-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/2817


Data del document
:   13-03-2013

Organisme emissor
:   Conselleria de Benestar Social

Tipus de document
:   Resolució

Descriptors 

:   * concurs administratiu

RESOLUCIÓ de 13 de març de 2013, de la Subsecretaria, per la qual es convoca la constitució de la borsa de treball específica per a substitucions temporals, en llocs de treball d'auxiliar de clínica, a la província de Castelló. [2013/2817]

\* \* \* \* \* \*
L'Orde de 8 de juliol de 2008, del conseller de Justícia i Administracions Públiques, disposa en l'article 2 la constitució de borses de treball específiques per a substitucions temporals en llocs d'atenció directa en l'àmbit de la Conselleria de Benestar Social, i delega en la Subsecretaria el nomenament i cessament del personal funcionari interí i la contractació i cessament del personal laboral temporal en tals supòsits.
La constitució de les borses ha de respectar els criteris establits en l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal.
En virtut d'això i fent ús de les facultats que té delegades, esta Subsecretaria resol:
Primer
1. Convocar la constitució de la borsa de treball temporal específica per a substitucions temporals en els llocs de treball corresponents a la categoria d'auxiliar de clínica amb destinació a la província de Castelló, que tinguen com a objecte la substitució del personal per incapacitat temporal, permís per maternitat, adopció o acolliment de menors, permís per matrimoni, permís per lactància, reduccions de jornada, llicències sense retribució, plans de vacacions, permisos sindicals, permisos per campanya electoral i acumulació de tasques, en llocs d'atenció directa de l'àmbit de la Direcció Territorial de Benestar Social de Castelló, de conformitat amb el que establix l'Orde del 17 de gener de 2006, de la Conselleria de Justícia, Interior i Administracions Públiques.
2. Característiques dels llocs:
\*Es considera equivalent:
Tècnic de cures auxiliars d'infermeria (grau mitjà de la branca sanitària)
Tècnic auxiliar d'infermeria (primer grau de branca sanitària)
Les equivalències dels títols al·legats hauran de justificar-se per les persones interessades.
3. Les substitucions es realitzaran en residències i centres per a persones majors dependents.
Les funcions que s'exerciran són les inherents al lloc, entre altres:
- Atendre les necessitats personals i d'higiene del resident no vàlid, o del disminuït.
- Atendre les necessitats sanitàries de l'intern, sota la supervisió dels ATS i personal mèdic, com ara: distribució de la medicació i control de la temperatura, seguiment de dietes, etc.
- Col·laborar amb la resta de personal en les distintes fases d'atenció a l'intern.
- Qualsevol altra tasca de caràcter anàleg que se li encomane.
Segon
La Comissió Delegada Específica procedirà a la baremació dels mèrits aportats amb motiu de la present convocatòria, i a l'efecte podrà nomenar-hi personal col·laborador.
Tercer
L'orde de prelació en la formació de la borsa s'obtindrà de la suma de la puntuació obtinguda d'acord amb el barem de mèrits que es desenrotlla en l'apartat següent. En cas d'igualtat de puntuació, primarà l'obtinguda pel personal discapacitat. Si l'empat es produïx entre dues persones discapacitades, es triarà la de major percentatge de discapacitat. Si encara persistira l'empat caldrà ajustar-se a la puntuació obtinguda en cada apartat del barem començant pel primer. Finalment, es dirimirà a favor del sol·licitant de major edat.
Quart
Els aspirants seran ordenats prenent en consideració els mèrits següents:
1. Experiència professional
- Temps de servicis prestats en llocs de treball de l'Administració de la Generalitat, les competències del qual en matèria de personal s'exercisquen per la Conselleria d'Hisenda i Administració Pública, segons el que disposa l'article 9 del la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, que pertanguen al mateix grup de titulació, i de la mateixa naturalesa jurídica, sector i especialitat o categoria professional al del lloc que haja de proveir-se: 0,35 punts per cada mes complet de servici actiu.
- Temps de servicis prestats en llocs de treball de l'Administració de la Generalitat, les competències del qual en matèria de personal s'exercisquen per la Conselleria d'Hisenda i Administració Pública, segons el que disposa l'article 9 del la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, no previstos en l'apartat anterior: 0,13 punts per cada mes complet de servici actiu.
- Temps de servicis prestats en altres administracions públiques, en llocs que pertanguen al mateix grup de titulació, naturalesa jurídica, sector i especialitat a la dels llocs que haja de proveir-se: 0,05 per cada mes complet de servici actiu.
El màxim de punts a obtindre per este apartat serà de 28 punts.
2. Proves selectives
Per superació de l'exercici de la fase d'oposició del procés selectiu per a l'ingrés en l'Administració de la Generalitat, grup D, sector laboral, auxiliar de clínica, Convocatòria 54/08: torn d'accés lliure i discapacitat: 13 punts.
3. Valencià
El coneixement de valencià es puntuarà d'acord amb la distribució següent:
- Certificat de coneixements orals: 0,75 punts.
- Certificat de grau elemental: 1 punt.
- Certificat de grau mitjà: 2 punts
- Certificat de grau superior: 4 punts.
Només es computarà el certificat de major nivell.
4. Idiomes comunitaris
Pel coneixement d'idiomes comunitaris, fins a 2 punts, a raó de 0,40 punts per curs o el seu equivalent, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la Universitat, de llicenciatura en les distintes filologies, o de mestre: especialitat Llengües Estrangeres, sempre que els títols esmentats no hagen sigut objecte de valoració per un altre apartat del barem.
5. Altres titulacions
Per la possessió addicional d'altres títols acadèmics iguals o superiors a més de l'exigit per a l'exercici dels llocs a cobrir: 1,5 punts per títol addicional expedit oficialment fins un màxim de 3 punts. S'hi requerirà, en tot cas, la presentació de totes les titulacions al·legades, inclosa la que figura com a requisit per a ingressar en la borsa, i no es presumirà la possessió de les de nivell inferior.
6. Personal discapacitat
- Quan el grau de discapacitat siga igual o superior al 33 per cent: 5 punts.
- Quan el grau de discapacitat siga igual o superior al 65 per cent: 10 punts.
Quint
Els mèrits que s'acaben de relacionar s'acreditaran:
1. Experiència professional: certificats oficials expedits per l'òrgan competent de l'Administració corresponent.
Només als efectes d'este barem, els llocs de treball la naturalesa jurídica dels quals s'haja modificat, es considerarà que sempre han tingut la mateixa que posseïsquen en el moment de la sol·licitud d'integració en la borsa.
2. Proves selectives: sense perjuí que s'al·legue per les persones sol·licitants, es comprovarà d'ofici la superació de l'exercici de la fase d'oposició per cada aspirant.
3. Valencià: certificats oficials expedits o homologats per la Junta Qualificadora de Coneixements de Valencià.
4. Idiomes comunitaris: titulacions oficials expedides o homologades per òrgan competent. Les paperetes no serviran com a acreditació.
5. Altres titulacions: titulacions acadèmiques oficials expedides per òrgan competent
6. Personal discapacitat:
- Certificat justificatiu del grau de discapacitat igual o superior al 33 per cent expedit per l'òrgan competent.
- Informe de compatibilitat per a l'exercici de tasques i funcions del lloc, emés pel Centre de Valoració i Orientació de Discapacitats o, si és el cas, haver-lo sol·licitat.
Tota la documentació haurà d'anar degudament compulsada. En cas contrari, es considerarà no presentada.
Els mèrits acreditats hauran d'haver sigut obtinguts abans de la data de finalització del termini de presentació de sol·licituds d'inscripció en la borsa.
Sext
1. Els aspirants presentaran la sol·licitud d'inscripció, el full de l'autobaremació, la documentació acreditativa dels mèrits al·legats i l'acreditació de la titulació requerida per a l'exercici del lloc, tot això degudament compulsat.
En el cas de no presentar la documentació a què es fa referència en el paràgraf anterior, per constar la seua inscripció en el Registre de Personal de l'Administració de la Generalitat, haurà de fer-se'n expressa declaració en la sol·licitud d'inscripció.
2. La documentació requerida haurà de presentar-se en el termini de deu dies hàbils, comptats des de l'endemà de la publicació de la present resolució en el Diari Oficial de la Comunitat Valenciana, en las seus de la Direcció Territorial de la Conselleria de Benestar Social de Castelló o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
3. La Comissió Delegada Específica de Seguiment de Borses de Treball Temporal, prevista en l'apartat segon de la Resolució d'esta Subsecretària de data 1 de febrer de 2006 (DOGV 5194, 08.02.2006), analitzarà les sol·licituds presentades i efectuarà la baremació dels mèrits al·legats, i es procedirà a l'ordenació del personal en la borsa d'acord amb la puntuació obtinguda. Una vegada baremats, la composició provisional de la borsa es farà pública en la pàgina web de la Conselleria de Benestar Social i als taulers d'anuncis de la seu central i Direcció Territorial de Castelló d'esta Conselleria.
4. En el cas que el nombre de sol·licituds que es presente siga molt elevat en relació als llocs que s'hi preveja cobrir, la Comissió Delegada Específica podrà establir el nombre total de persones que hagen d'integrar la borsa, per la qual cosa podrà adoptar el criteri de no baremar els aspirants que no superen una determinada puntuació mínima segons l'autobarem presentat.
5. Els aspirants disposaran d'un termini de 10 dies hàbils a comptar de l'endemà de la publicació del llistat provisional, per a formular les al·legacions que estimen oportunes en relació amb la puntuació atorgada. La Comissió Delegada Específica de Seguiment de les Borses de Treball Temporal de la Conselleria de Benestar Social estudiarà les al·legacions presentades i, en el termini màxim d'un mes, formularà proposta del llistat definitiu a la Subsecretaria, que dictarà una resolució i n'ordenarà la publicació en els llocs adés indicats.
6. Els models de sol·licitud d'inscripció i el full d'autobaremació a què es referixen els punts precedentsm s'acompanyen com annexos I i II a esta resolució. Els mèrits que no s'acrediten de la forma establida en l'apartat quint no es valoraran. Els mèrits acreditats hauran d'haver sigut obtinguts fins a la data de finalització del termini de presentació de sol·licituds d'inscripció en la borsa.
7. Una vegada finalitzat el termini establit en el punt segon, el personal contractat laboral temporal que cesse en llocs que hagen sigut coberts des de la Direcció General de Recursos Humans o des de la Direcció Territorial de Benestar Social de Castelló, de la mateixa naturalesa jurídica, grup i sector de la borsa convocada, disposarà d'un termini deu dies hàbils, comptats a partir de la data de la notificació del cessament, o del cessament si este fóra posterior, per a presentar davant la Comissió Delegada Específica de Seguiment de les Borses de Treball Temporal de la Conselleria de Benestar Social la sol·licitud d'inscripció en la borsa i el full d'autobaremació, junt amb la documentació acreditativa de la possessió del requisit de titulació i dels mèrits al·legats.
Els mèrits hauran d'haver-se obtingut amb anterioritat a la finalització del termini de presentació de sol·licituds, que s'obri amb la publicació de la present resolució.
El personal cessat que no presente la sol·licitud d'incorporació en el termini previst s'entendrà decaigut en el seu dret.
Sèptim
Una vegada que esta borsa quede constituïda amb caràcter definitiu, substituirà la vigent fins a eixe moment.
Octau
La provisió de llocs i el funcionament de la borsa es regiran pel que disposa l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal.
Nové
1. Esta resolució posa fi a la via administrativa i en contra es pot interposar, amb caràcter potestatiu, recurs de reposició, davant el conseller d'Hisenda i Administració Pública, en el termini d'un mes a partir de l'endemà de la publicació, de conformitat amb els articles 109, 110, 116, i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. De no recórrer en reposició i d'acord amb el que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades poden interposar recurs contenciós administratiu davant el Jutjat Contenciós Administratiu que corresponga, en el termini de 2 mesos a comptar de l'endemà de la publicació d'esta resolució.
València, 13 de març de 2013.- El subsecretari, p. d. (Orde de 8 de juliol de 2008, DOGV 5809, 18.07.2008): Carlos A. Precioso Estiguin.